### Beslutning

Godkendt.

### Sagsfremstilling

## Resume og sagens baggrund

Rørby-Årby Vandværk ansøger om en kommunal garanti for en byggekredit på 2 mio. kr. til forbedring og energioptimering af vandværket. Byggekreditten vil blive konverteret til et KommuneKredit-lån når anlægsprojektet er færdigt.

Ansøgning om garanti kræver Kommunalbestyrelsens godkendelse.

## Indstillinger

Direktøren indstiller, at:

1. der godkendes kommunal garanti for byggekreditten på 2 mio. kr. og for det endelige lån ved konvertering efter projektets afslutning.
2. der opkræves en årlig garantiprovision på 0,40 % af restgælden.
3. relevante tilladelser indhentes inden arbejdet påbegyndes.

## Behandling

Økonomiudvalget, Kommunalbestyrelsen

## Sagsfremstilling

Bestyrelsen i Rørby-Årby Vandværk har besluttet at omkostningerne i forbindelse med forbedring og energioptimering af vandværket, skal finansieres via låneoptagelse i KommuneKredit. I anlægsfasen benyttes en byggekredit, som efter projektets afslutning konverteres til et 10-årigt KommuneKredit-lån. Vandværket forventer at konvertere byggekreditten inden udgangen af 2027.

Anlægsprojektet omhandler følgende budgetterede udgifter:

![Et billede, der indeholder tekst, skærmbillede, Font/skrifttype, linje/række AI-genereret indhold kan være ukorrekt.](data:image/png;base64...)

Låneoptagelsen i KommuneKredit er besluttet i bestyrelsen den 8. september 2025.

Rørby-Årby Vandværk har afsat 180.000 kr. til afdrag i årets budget. Derfor vurderes det, at det planlagte afdrag på 225.000 kr. ikke vil påvirke takstbladet fremadrettet.

*Garantier*

I 2025 har Rørby-Årby Vandværk indfriet den resterende gæld til KommuneKredit. Kalundborg Kommune har derfor på nuværende tidspunkt ingen garantistillelse over for vandværket.

*Garantiprovision*

Der vil blive opkrævet garantiprovision jf. kommunens principper for opkrævning af garantiprovision. Rørby-Årby Vandværk har en kreditvurdering fra 2019 der udviser en meget stærk betalingsevne, hvilket medfører en garantiprovision på 0,40 %. Garantiprovisionen vil blive opkrævet årligt med 0,40 % af restgælden pr. 31. december.

## Økonomiske konsekvenser

Der er ingen bevillingsmæssige konsekvenser.

Garantien får kun bevillingsmæssige konsekvenser for kommunen, hvis Rørby-Årby Vandværk ikke er i stand til at betale lånet.

Kalundborg Kommune kan i henhold til lånebekendtgørelsen stille kommunal garanti for lån optaget af forsyningsselskaber til finansiering af selskabernes anlægsinvesteringer, uden det belaster kommunens låneramme.

### Sagens forløb

19/11/2025 Økonomiudvalget
Anbefales.

Afbud: Andreas Schmidt